Inflation Yoramba Yokwira Zvinokandisa Mapfumo Pasi Nyanzvi Dzezvehupfumi
Nyanzvi munyaya dzezve hupfumi dzinoti kupera simba kwemari yemunyika kucharamba kuchienderera mberi, izvo zvichapa kuti mitengo yezvin
Inflation inonzi yakwira kusvika pa1, 281% kubva pa1,098%. Zimbabwe ndiyo nyika pasi rino ine inflation yakakwira zvakadai. Mutungamiri we Central Statistical Office, VaMoffat Nyoni, vanoti chanyanya kukwidzwa mitengo imhando dzemoto dzakaita semagetsi nezvimwe. Gurukota rezvehupfumi, Doctor Herbert Murerwa, vanoti inflation ichadzika kusvika pakati pe 350 ne 400% mukupera kwegore rino. Asi IMF inoti ichatokwira kusvika pa 4000% Doctor Godfrey Kanyenze ndivo mutungamira we Labour and Economic Development Research Institute. Doctor Kanyenze vanoti inflation icharamba ichikwira sezvo hurumende yakundikana kugadzirisa nyaya dzehupfumi. Tichiri panyaya yekukwira kwezvinhu iyi, sangano reConsumer Council of Zimbabwe, CCZ, rinoti mhuri ine vanhu vatanhatu yave kuda mari inosvika Z$352 000 pamwedzi. Mutungamiri we CCZ, Amai Rosemary Siyachitema, vanoti zvanyanya kukwidza mitengo imari dzechikoro, tsvigiri, mafuta ekubikisa, hupfu uye zvekupfeka. VaLovemore Matombo vanotungamira sangano revashandi reZCTU, vaudza Blessing Zulu weStudio7 kuti mari inotambirwa nevashandi pamwedzi haichareva chinhu. Dzimwe nhau kubva kuStudio 7...